સુઇગામ તાલુકાના છેવાડાના રણની કાંધીને અડીને આવેલ પાડણ ગામ નજીક લોકોની આસ્થાના કેન્દ્ર સમાન મૂળેશ્વર મહાદેવનું મંદિર પાટણપતિ રાજા મૂળરાજ સોલંકીએ 1 હજાર વર્ષ પહેલાં બંધાવેલ અને પ્રતિષ્ઠિત કરેલ હોવાની માન્યતા છે, જ્યાં તમામ સમાજના લોકો ભગવાન શિવનાં દર્શન કરવા મોટી સંખ્યામાં ઉમટી પડે છે, અને આસ્થાથી પૂજા અર્ચના કરી ધન્યતા અનુભવે છે, સુઇગામ તાલુકાના ભારત-પાક, બોર્ડર નજીક છેવાડાના રણની કાંધીને અડીને આવેલ પાડણ ગામથી પશ્ચિમમાં તળાવ કિનારે ઐતિહાસિક મૂળેશ્વર મહાદેવનું ભવ્ય મંદિર આવેલું છે.